ประจำเดือนมาวันที่ 10 ธค เริ่มกินยาคุมวันที่ 10ธค (ก่อนหน้านี้เคยกินแต่หยุดมีเพศสัมพันธ์ุเลยหยุดกินไปประมาน2-3เดือน และกลับมากินในวันที่10ธคเป็นแผงแรก) และมีเพศสัมพันธ์ุวันที่ 15 ธค(หลังใน) ประมานวันที่18 ธค มีอาการอาเจียน (กินยาตอน2ทุ่ม อาเจียนตอน 2ทุ่มครึ่ง เลยกินซ้ำไปอีกเม็ด ประกอบกับไม่สบายไปหาแล้วบอกว่าติดเชื่อในกระเพาะค่ะ) วันที่22ธค เข้าห้องน้ำช่วงเช้าแล้วรู้สึกว่ามีเหมือนลิ่มเลือดหยดลงมา สีออกประมานน้ำตาลชมพู พอช่วงเย็นมีเลือดออกเลอะกางเกงชั้นในความรู้สึกเหมือนตอนเริ่มมีประจำเดือน แต่ไม่มาก แบบนี้มีโอกาศท้องมั๊ยคะ เคยอ่านเจอว่าอาจเป็นเลือดล้างหน้าเด็ก
สวัสดีค่ะ หากประจำเดือนมาวันที่ 10 ธ.ค. แล้วได้เริ่มทานยาคุมกำเนิดใหม่อีกครั้งในวันที่ 10 ธ.ค. เช่นกัน ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%สำหรับวันที่ 18 ธ.ค. หากได้ทานยาคุม แล้วมีอาเจียนภายในครึ่งชั่วโมง ยาคุมก็อาจยังไม่ถูกดูดซึมเข้าสู่ร่างกาย แต่หากได้ทานยาซ้ำไปอีก 1 เม็ด ฤทธิ์ในการป้องกันการตั้งครรภ์ก็จะไม่ลดลงไปค่ะส่วนเลือดที่ออกในวันที่ 22 ธ.ค. อาจเป็นเลือดที่เกิดจากผลข้างเคียงของยาคุม ที่ทำให้มีเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ ทั้งนี้ เลือดล้างหน้าเด็กนั้น ก็อาจเป็นไปได้ แต่ก็น้อย เพราะโอกาสในการตั้งครรภ์ที่มีน้อยมาก หรือหากเลือดออกเกิน 2 วัน ก็ไม่ใช่เลือดล้างหน้าเด็กค่ะแนะนำควรทานยาคุมต่อไปก่อนจนครบ 21 เม็ดค่ะ หลังจากนั้น เมื่อเว้นระยะ 7 วัน ก็ควรดูว่าจะมีประจำเดือนมาหรือไม่ หากไม่มีมา จึงค่อยตรวจหาการตั้งครรภ์ดูค่ะ แต่หากมีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะ หรือหากเป็นยาคุมชนิด 28 เม็ด ก็ควรจะมีประจำเดือนมาในช่วงเม็ดที่ 23-26 ค่ะ